### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

I 2019 udarbejdede [adresse] en ny handicappolitik 2019 – 2023. Det skete i samarbejde med Handicaprådet, repræsentanter fra handicaporganisationer, borgere med handicap og pårørende. Udmøntningen af handicappolitikken skal bidrage til at øge sammenhængskraften i [adresse] på tværs af forskellige grupper af borgere og organisationer.

Det indgår i handicappolitikken, at [adresse] vil være Europæisk Tilgængelighedsby inden 2023. Flere aktiviteter er igangsat, og de seneste år har der været øget fokus på tilgængelighed i forbindelse med anlægsprojekter. Som udgangspunkt benyttes Vejdirektoratets håndbog Færdselsarealer for Alle – Universelt Design og Tilgængelighed som en rettesnor for god integration af tilgængelighedshensyn i indretningen af det offentlige rum. Dette er dog ofte forbundet med en øget udgift i forbindelse med anlægsarbejder, ligesom der kun bliver foretaget opgradering af tilgængeligheden i forbindelse med de anlægsprojekter, som kommune løbende gennemfører.

**Eventuelle input til hvem, hvad, hvordan og hvor mange ressourcer**

Det skal afsættes en pulje på 4 mio. kr./år til tilgængelighed, som kan finansiere tilgængelighedstiltag i forbindelse med anlægsprojekter, hvor disse medfører en væsentlig meromkostning. Samtidig vil tilgængeligheden kunne opgraderes på lokaliteter, hvor tilgængeligheden er dårlig, men der ikke er planer om at gennemføre andre anlægsprojekter.

Kontaktperson fra partiet: Lena Vestergaard

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.